Mercer-lewensgehalte-opname

Die Mercer’s Quality of Living Survey is ‘n ranglys van stede in die wêreld wat die hoogste lewensgehalte aan sy inwoners bied.

Opname
Alhoewel die beoordeling so objektief as moontlik uitgevoer is, moet  in gedagte gehou word dat dit uit ‘n Westerse agtergrond saamgestel is.  Die opname analiseer die lewensomstandighede in ‘n paar honderd stede wêreldwyd aan die hand van ‘n wye verskeidenheid faktore. Hiervan is die belangrikste onderwerpe en faktore
politieke stabilitiet, misdaad, wetstoepassing
bankdienste, valutabeheermaatreëls
mediese dienste, voorkoms van aansteeklike siektes
beperkings op persoonlike vryheid, sensuur
gehalte van staatsonderwys, beskikbaarhied van privaat- en internasionsle skole
algemene lewensduurte
beskikbaarheid van ‘n verskeidenheid van kruideniersware, vars voedsel (vleis, brood, groente, vrugte)
geskikte behuising, meubels, kombuisapparate en hersteldienste
betroubare elektrisiteits- en watervoorsiening, rioolstelsel en vullisverwydering
aanwesigheid van openbare vervoer, gehalte van paaie, verkeersknope, modelle nuwe en tweedehandse motors te koop
restaurante, teaters, flieke, sportgeriewe, sosiale klubs (soos bv. Rotariërs)
klimaat, natuurskoon, besoedeling, voorkoms van natuurrampe

Gebruik
Hierdie indeks word gebruik deur mense wat beoog om te  emigreer en deur internasionale maatskappye en regerings wat personeel na die  buiteland uitplaas sodat die mense ‘n besef kan kry van die veranderinge in lewensomstandighede wat hulle kan verwag.

2023-indeks
In volgorde was die eerste 12 stede op die lys vir 2023 die volgende: Wenen, Zürich, Auckland (Nieu-Seeland), Kopenhagen, Genève,  
Frankfurt, München, Vancouver, Sydney, Düsseldorf, Den Haag en Wellington (Nieu-Seeland). Die stad in Afrika met die hoogste puntetelling is Victoria in die Seychelle op die 98ste plek. Kaapstad is op 102, Johannesburg op 105, Durban op 110, Windhoek op 139, Gaborone op 146 en Lusaka op 160. Khartoem in Soedan op 241 sluit die lys af.

Lees ook
Lys van lande volgens BBP (nominaal) per capita
Lys van lande volgens Menslike-ontwikkelingsindeks
Menslike-ontwikkelingsindeks
Tuinstad

Eksterne skakels 
 webwerf

Kategorie: Ekonomie
Kategorie: Demografie